b'\n_START_ARTICLE_\nRehabiliteringsinstitusjon\n_START_PARAGRAPH_\nRehabiliteringsinstitusjon er en institusjon som driver rehabilitering etter skade eller sykdom. Med rehabilitering menes da forbedring av funksjonsevne med tanke p\xc3\xa5 arbeid eller andre sider av livet som er hemmet p\xc3\xa5 grunn av sykdom, skade eller lyte (for medf\xc3\xb8dte skader snakker en mer om habilitering). Mange har botilbud mens prosessen p\xc3\xa5g\xc3\xa5r._NEWLINE_Slike institusjoner drives ofte av interesseorganisasjoner som Landslaget for hjerte- og lungesyke, Blindeforbundet og lignende. De finnes spredt over hele landet. De fleste er spesialinnrettet p\xc3\xa5 ett eller en begrenset gruppe lidelser for \xc3\xa5 gi best mulig ekspertise til klientene. Noen tidligere rekonvalesenthjem er i dag oppgradert til rehabiliteringsinstitusjoner._NEWLINE_En rehabiliteringsprosess starter ideelt allerede under den medisinske behandlingsfasen, og b\xc3\xb8r i beste fall ende med en arbeidsplass, etter eventuelt en periode i vernet bedrift.'